admin_ws_mm – Mr Mopane
Mopane Firewood for sale
Mopane hout vir 'n potjie
Ek het nou die dag vir die 2de keer potjie gemaak met my Mopane braai hout en ek moet sê, wat 'n awesome onderving. Die lekkerte van droë hout wat so maklik brand en sulke warm kole gee vir so lank is net te heerlik.
Ek is gewoond aan rooikrans hout gebruik en dit het ook goed gewerk, maar jy moes gewoonlik baie meer hout gebruik om dieselfde resultate te kry. En dan moet jy ook hoop jou hout is nie natterig nie, want dan sukkel jy weer om die vuur langs die kant aan die gang te hou.
Neewat, ek reken ek sal vir 'n lang tyd nog net met mopane hout braai. Ek reken selfs kameeldoring kom nie by mopane nie!
Author admin_ws_mmPosted on January 7, 2020 February 24, 2020
Mopane braai hout
Mopane (mopani) braai hout is van die best wat jy gaan kry. In my opinie is dit selfs beter as kameeldoring hout en rooikrans. Die hout self is baie droog en baie hard. Dit vat maklik vlam en brand lekker lank. Die kole is ontsettend warm vir 'n lang tyd wat dit heerlik maak veral wanneer jy baie vleis het om te braai. Kyk, niks keer jou om 'n vuurtjie aan die kant te maak nie, maar weet verseker dat jou mopane kole gaan vir jou klomp hitte gee vir lank.
Soos wanneer jy 'n lekker steak op die kole gooi en hom gou seel en afhaal om te rus, kan jy na 10 of 15 minute net weer die steak op die kole gooi en verder braai, die mopane kole hou sy hitte lank en werk veral baie goed met 'n steak braai.
'n Hoender braai aan die ander kant werk ook baie goed, want jy gooi hom lekker hoog en laat loop hom stadig. Jy het lank warm kole en kan 'n hele tydjie lank braai voor jy die rooster moet laat sak of die kole moet roer.
Mopane kole brand feitlik heeltemal uit en die volgende oggend sal jy net wit as kry in jou braai bak. Die kole vrek nie sommer net soos ander hout nie!